*2. melléklet*

**HATÁSVIZSGÁLATI LAP**

a Budapest Főváros XX. kerület Pesterzsébet településtervének, településképi arculati kézikönyvének, településképvédelmi rendeletének készítésével, módosításával összefüggő partnerségi egyeztetés szabályairól szóló…../2022. (…../…..) önkormányzati rendelethez

A jogalkotásról szóló 2010. évi CXXX. törvény 17.§ (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján az előzetes hatásvizsgálat keretében, az alábbi tényezők vizsgálata szükséges:

|  |  |
| --- | --- |
| **Társadalmi hatások:** | A településtervek, településképi arculati kézikönyv és településkép védelmi rendelet készítése, valamint módosítása során nagyobb nyilvánosság biztosítása. |
| **Gazdasági, költségvetési hatások:** | A költségvetési fedezet rendelkezésre áll, |
| **Környezeti következmények:** | A rendeletnek közvetlen környezeti következménye nincs. |
| **Egészségi következmények:** | A rendeletnek közvetlen egészségügyi következménye nincs. |
| **Adminisztratív terheket befolyásoló hatások:** | A rendeletnek az adminisztratív terheket tekintve nincs számottevő hatása. |
| **A jogszabály megalkotásának szükségessége, a jogalkotás elmaradásának várható következményei:** | Pesterzsébet Önkormányzatának 8/2017.(III.17.) Ök. rendelete a 2016. évi LXXVI. törvény és a 1997. évi LXXVIII. törvény korábban hatályos előírásai, valamint a 314/2012.(XI.8.) Korm. rendeletben foglaltak alapján került megalkotásra, azonban a hivatkozott törvények időközbeni módosulása és a 314/2012.(XI.8.) Korm. rendeletben előírt intézkedéseket felváltó 419/2021.(VII.15.) Korm. rendelet hatálybalépése új partnerségi rendelet megalkotását indokolja. |
| **A jogszabály alkalmazásához szükséges személyi, szervezeti, tárgyi és pénzügyi feltételek:** | A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak. |